-Istini u oči- 


što treba priznati — treba! 

Čovjek stoji zapanjen pred velikim postignućima 
Gleda i divi se velebnim zgradama, umjetninama, prona- 
laseima učenjaka, pobjednicima i osloboditeljima, športa¬ 
šima i glumcima ... Odaje priznanje njihovom talentu, 
trudu i zaslugama za čovječanstvo. 

Kad bi se usred velike svečanosti priređene u čast ne¬ 
kom veoma zaslužnom čovjeku, kojeg svi jednodušno štu¬ 
ju, ■ našao neki prostak i počeo izvikivati glupe, besmisle¬ 
ne, neopravdane pogrde protiv svečara dana — izazvao 
bi opće neugođovanje i osudu. Izbacili bi ga odanle. 

Svi uh također prisustvujemo stalno velikoj svečanosti 
... Nalazimo se u velebnom hramu, ii kojem sve odiše ve- 
ličanstvenoscu. To je svemir ... Pun je prekrasnih slika 
i kipova, pun opojne pjesme, postavljen na temeljima pre¬ 
cizne znanosti koja je daleko iznad svake ljudske mud¬ 
rosti... O dubine mora i visina nebeskog svoda! O grudo 
zemlje i kapljica vode! čudo neiskazano sitnog atoma 1 
čudo neshvatljivo velikog svemira! O tajno života, koji 
si tu na zemlji, održavaš se i umnožavaš! O ti čarobni rede 
kojim se sve odvija! O ta svrsishodnost kod svega što op¬ 
stoji! Samo malo treba poznavati uređaj tog svemirskog 
mehanizma i malo se zamisliti, pa da udariš pljeskati 
rukama I klicali Onome, koji je to zamislio i u život po¬ 
krenuo. 

A kao kršćanin sjećam se Kristova djela otkupljenja 
nas ljudi. — kroz najveće poniženje i muke križnog puta 
i Kalvarije! Sjećam se te neshvatljive dobrote Božje iska¬ 
zane mi i u Njegovoj Crkvi koja mi kao dobra majka sve 
daje za vječni život, oprašta i jača, savjetuje i bodri, te 
nikad me ne odbacuje dok je u meni dobre volje. 


Kako da ne đoživim u srcu velik poklon pred silnim 
i dobrim Bogom, kako da Mu ne kliknem s najvećim po¬ 
štovanjem?! 

Razumijem te, slavni učenjače Nevvnaane, što si svaki 
puta skinuo šešir kad bi spomenuo ime Božje! 

Razumijem te, cijenjeni Ampere, što si govorio u du¬ 
bokom i poklonstvenom uvjerenju »Velik je Bog, velik!« 

Shvaćam te, slavni Edisone, što si napisao u spomen 
knjizi na Eiffelovu tornju u Parizu da štuješ sve inženje¬ 
re svijeta, ali među njima najviše Gospodina Boga. 

Znam zašto si ti, sveti Franjo, radostan klicao i pje¬ 
vao svakom stvoru kao djelu velikog Stvoritelja. 

1 ti astronaute, koji si molio leteći iznad Tihog Oceana, 
i vi šz posade prve podmornice na atomski pogon, koji ste 
molili pod korom sjevernog leda — shvaćali ste da je sve 
to veliko Božje djelo i da Boga treba slaviti i hvaliti. 

Pa tko da to ne shvaća? Zar bi drugačije i moglo biti 
nego priznati istinu: svemir je veleban i zove nas da oda¬ 
mo priznanje njegovu Začetniku! I što više upoznajemo 
tajne prirode pred nama, izlazi 1 pojam o Bogu sve veći., 
i osjećamo se ponukani da naše glasove uskladimo sa 
svim što postoji pjevajući jedinstveni, veličanstveni i sr¬ 
dačni 


TEBE BOGA HVALIMO! 





Bio je divan proljetni dan ... Prijepodnevni sati ... 
Cijela priroda je upravo pjevala ... Ugodno toplo sunce 
... Tako poželjni mir brdovitog kraja .., Ćulo se samo 
cvrkutanje veselih ptičica, a iz daljine pjev pjetiova .,. 
Potočić žuri i žuri ... a zelena travica i proljetno cvijeće 
u svom novom svježem ruhu ... gleda s pouzdanjem u 
budućnost ... Sve je pjevalo, svako na svoj način, Onome 
koji ih je đozvao u život ... Ugođaj je bio upravo svečan 
... Osjećaj radosti i pomalo i svetog strahopočitanja pro¬ 
lazio je dušom u ovoj divnoj prirodi ... 

Ali, što je to ...? Tko se usuđuje narušavati ovaj sklad? 
Tko je taj? ČOVJEK! 

Tamo na jednom udaljenijem brežuljku orao je, tje¬ 
rajući konje upregnute u plug i grdno psovao ... Psovao 
je preglasno vičući, psovao je Boga, sunce ... sve .., pso¬ 
vao je izazovno .., prkosno ... bahato, a bez ikakva povo¬ 
da, jer je sve normalno teklo, lijepi dan i dobro oranje ... 

Čovječe, zašto? Jedini ti! Ni biljno ni životinjsko car¬ 
stvo, nego jedini ti, čovječe, kruno stvorenja, jedini ti, slo¬ 
bodni stvore ovdje na zemlji ... Stid me hvata ... 

MOŽDA JE TO IZUZETAK? 

Jedan jedini izuzetak na toj zemlji koji se toliko za¬ 
boravio i tako ludo, prostački i smiješno pogrđuje Sve¬ 
mogućega? — Ne, sigurno, to nije jedini od ljudskog ro¬ 
da. Ima ih još. Koliko? Tko bi znao? Pitao sam mnoge, 
što misle, koliko ljudi psuje. — Rekli su mi veliku cifru 

— 90%. Ja to upravo ne vjerujem. Rekao bi da su 
nešto pretjerali. Oni tvrde da nisu ... U svakom slučaju, 
sigurno je da se veoma mnogo i mnogo psuje. Istina, ne 
svuda podjednako ... Negdje ima ljudskog stida i pono¬ 
sa i kršćanske svijesti, ali negdje nema nikakovih ograda. 

— Postavljao sara im teškoću na tu tvrdnju i rekao: Ali 
djeca ne psuju! — Vikali su mi: Ma, psuju i djeca, i ona 
najmanja. Ah žene ne psuju. — Smijali su mi se i rekli: 
»I te kako psuju!« 


4 


5 


K(WI "STALEŽ? « • ' i « i ; ; * > : 

— Nekoć se smatralo da je najviše psovača medu čo¬ 
banima, pastirima, kočijašima ... Danas više nema razli¬ 
ke. I oni, i radnici, i majstori, i šoferi, i poslovođe, i šefo¬ 
vi... pa i ljudi, pa i žene i s akademskom naobrazbom... 

(Dakako svuda ima izuzetaka, ali to je žalosno, da su 
danas u mnogom kraju nepsovači iznimke, a psovači su 
smatrani kao normalna pojava). 

KOJA DOB? 

— Pa od rana djetinjstva do kasne starosti. Nekome 
je psovka prva riječ koju počinje govoriti, a nekome zad¬ 
nja s kojom odlazi sa ove zemlje. 

Otac se vratio kući. Majka mu javlja veselo da je ma¬ 
li progovorio. A što je rekao? — Opsovao je Boga! — Vje¬ 
rojatno ne tako jasno, ali moglo se razabrati! O siromaš¬ 
no dijete, o još siromašniji roditelji — nosioci sablazni! 

Ili završetak! Vojnik na fronti ... Stalno je psovao. 
I opet ... upravo psovao ... doletjela granata — i zamuk¬ 
nu© njegov pakleni jezik. — U gostionici ranjen mladić uz 
psovku izđahnu! 

Djeca, mladež, mladići, djevojke, muževi, žene ... star¬ 
ci, starice ... svi imaju i te koliko teških psovačkih pred- 
stanvika... da s psovkom i umiru. 

Pripovjeda jedan pisač: Uzeo sam sat i brojio. 9 djece 
se igralo 17 minuta. Kroz to vrijeme opsovala su djeca 
Boga 154 puta. 

GDJE PSUJU? 

Ulice, čekaonice, gostionice, hoteli... šetališta, željez¬ 
nice, autobusi, tramvaji ... brodovi, školski hodnici, igra¬ 
lišta, lijepa naša polja, naše rijeke i more... obale. Ra¬ 
dionice, gradilišta, pašnjaci, vinogradi i voćari Kuće 
naše, stanovi naši. 

Pa, možeš li uopće biti siguran za neko mjesto, gdje 
■nećeš čuti psovke? 

KADA? 

Od jutra do večeri, od večeri do jutra. Ni jedan dio 
dana nije osiguran od te pošasti ... Nećemo pretjerivati 


i reći da svuda i u svakoj sekundi padaju psovke, ali veo¬ 
ma često... a da možemo sve glasove na pr. naše domo¬ 
vine skupiti i dovesti kakvu mikrofonu, mi bismo na zvuč¬ 
nicima sigurno stalno bez predaha slušali psovke i psov¬ 
ke ... jedne gore od drugih. 

Isto tako obzirom na raspoloženje: Psuju u ljutini, ali 
i u najboljem raspoloženju, pa i od obijesti, ili od navike, 
za koju i ne misle, da bi se je oslobodili. 

■ ŠTO PSUJU? — Boga, Krista, Srce Isusovo, Krv 
Isusovu, Rane Isusove, Majku Božju, anđele, svece ... 

Upravo đavolski jezik! 

Da pokušamo načiniti bilancu dnevnu, tjednu, mjeseč¬ 
nu,godišnju. Sa koliko cifara bismo morali raditi. Stroje¬ 
vi za računanje imali bi gadnog posla. — Kao velika epi¬ 
demija zahvatila je ova pošast psovke velike razmjere ... 
silno velike kao nikada do sada ... Očekivali bismo, da će 
iza strašnih iskušenja II svjetskog rata nestati psovke! 
Da će se čovječanstvo sniziti pred Bogom u svijesti svoje 
slabosti, ali sasvim protivno iza zadnjeg rata u novije 
vrijeme psovka se razmahala sve više. 


1 | 

j Sto je psovka? i 

Dječak prolazio ulicom ... S druge strane neki neote¬ 
sani deran bez razloga poče ga napadati, grditi i u tome 
mu je opsovao njegovu majku. Dječak je upravo protrnuo. 
Toga još nikada nije čuo. To da se reče za njegovu dobru 
majku. Suze su mu navrle na oči, od boli što je čuo pogr¬ 
du izrečenu protiv njegove dobre majke. Dječače, razu¬ 
mijem te! Plemenit si, dobar sin! 

Da, a ipak je Bog neizmjerno veći svojom dobrotom i 
moći od svake majke ... Na Njemu nema ništa nesavrše¬ 
no, ništa zlo, ništa apsolutno ništa radi čega bi nam On 
na neki način bio kriv, uzrok naše nesreće ili slično. Pa 

to je nespojivo s našim pojmom o Bogu. Naprotiv sve je 
u cijelom silnom svemiru pokrenuto za nas, sve nam go¬ 
vori o Božjoj dobroti i ljubavi — I znajući to, ipak upra¬ 
viti pogrdne riječi protiv Boga, pa koje kršćansko srce 
to može mirno podnijeti i koja pamet to može opravdati? 

Pripazimo! Psovka nije neka nesuvisla, uzaludna riječ, 
koja ništa ne znači. Psovka je uvreda Bogu izrečena pogrd¬ 
nim riječima. To može biti na više načina: Kad se prida¬ 
je Bogu što Se protivi Njegovoj bitnosti (da je na pr. ne¬ 
pravedan ili one riječi koje kod nas toliko upotrebljavaju 
označujući bludnost) ... ili kad se govori o Bogu i Bož¬ 
jim stvarima s prezirom, izrugivanjem, sa srditošću s po¬ 
rugom ... ili kad se čovjeku pridaju oznake koje pripa¬ 
daju jedino Bogu ... Također je grijeh psovke kad se 
pogrdno govori o Majci Božjoj, o svecima ili drugim sve¬ 
tim stvarima u koliko su baš u odnosu s Njim. 

Što je u srži ta psovka? Koji joj je smisao? 

Psovka je: — potpuna besmislica! Riječ protiv istine! 
Riječ protiv poštenja! Ovako kako se kod nas psuje sa 
bludMčkim riječima! Pa to je glupo Bogu pridjevati, jer 
Bog je duh! Ili druge poruge! Pa tu uopće nema veze uma 
i stvari! Zapravo psovač hoće iskazati svoj prezir, bijes, 
omaložavanje, odbacivanje Boga ... Kojega on ne želi, a 
misli i ne treba ... 

— znak, da čovjek ne vlada sobom! I dok je tako on 
manje vrijedan čovjek! Nestaložen, neukroćen u svojini 
osjećajima 

— znak prostaka. To je njegov rječnik. On još nije kul¬ 
tiviran, on je zaostao, prava prosvjeta još ga nije dohva 
tila. Te riječi odraz su njegove izopačene nutrine, njego 
vih zlih misli ... 

— znak neobazrivosti prema čovjeku, jer žalosti i vri¬ 
jeđa onoga, koji vjeruje i štuje Boga! Nije dakle socija¬ 
lan, jer je neobazriv. Socijalistički poslanik Konstantin 
Lazzari piše da je »Psovka ... zla navika te je uvijek ne 
dostatak obzira prema drugima, koji mogu biti povri¬ 
jeđeni u svojim vjerskim osjećajima. O tomu imam is¬ 


kustvo od prije više godina kad sam bio u zatvoru s jad¬ 
nim đon Davidom Albertario. Jednoga dana, ogorčen, ne 
sjećam se više zašto izustio sam sasvim protiv običaja 
tešku psovku. Jadni je don David silno trpio zbog toga i 
bio toliko povrijeđen da mi još i danas savijest predba¬ 
cuje što sam mu nehotice zadao još jednu bol!« 

Ali iznad svega najgore tereti psovku to, što je to uv¬ 
reda Boga i time grijeh, veliki grijeh, težak grijeh. Svije- 
sna i namjerna psovka na Boga jest težak grijeh. U cijeloj 
svojoj vrsti. Ima grijeha gdje može biti manji ili veći 
grijeh, mali ili veliki. Ali ovaj grijeh je velik, dokle god je 
svjesno izrečen. 

Mnogi drugi grijesi jesu prestupak zapovijedi (laž, kra¬ 
đa, odgovor itd.)ali ipak nisu tako direktno, izravno pro¬ 
tiv Boga kao ovaj. Stoga je očita njegova težina. To je 
izvanredno težak grijeh. 

Sv. Jeronim, naš zemljak, kaže: »Ništa nije strasnije 
od psovke, jer je ona bezbožni govor usta protiv neba. 
Svaki drugi grijeh, ako se isporedi sa psovkom, manji je.« 

Neke grijehe čini čovjek iz slabosti .. ne može lako 
odoljeti napasti, tijelo je slabo ... a ovdje se ne radi o ni- 
kakovu zadovoljavanju tijela, nego se hoće svi jesno po- 
grđiti Boga. 


\\\\\\\\\\\\\\\\\\^^ 

SVAKA PSOVKA 
GORE BODE 
NEGO LI TRNJE 
TRNOVITE KRUNE 

U zapovijedima Božjim odmah, na drugom mjestu 
nalazi se zapovijed: Ne izusti imena Gospodina Boea uza¬ 
lud! Dakle niti uzaludno spomenuti! A kamo li psovati! 

— Kamenovali bi onoga koji je pogrdio Božje ime_ Isus 

nas je naučio onu dragu molitvu »Očenaš«, i poziva nas 
da govorimo SVETI SE IME TVOJE! Dakle sasvim dru¬ 
go nego što je psovka!. — Gospa u Fatimi spominje i gri¬ 
jehe psovke kao strašno zlo koje izazivlje Božju pravdu. 


Učinci — rezultat 


Nije strahota psovke u samom vrijeđanju Boga nego 
također u posljedicama. Za svjestan takov grijeh koja je 
posljedica koja uopće može biti? Svaki grijeh traži kaz¬ 
nu. — A ovakova bogomrska psovka, pa zapravo je na¬ 
silno preziranje, odbacivanje Boga, dakle opredjeljenje 
za stranu protivnu Bogu. Psovka znači otimati se dobroti 
Božjoj i htjeti na silu u carstvo gdje odjekuje stalna psov¬ 
ka! Ta je glasanje za pakao. 

Da, svjesni psovači imaju takove vidike! To žele! A 
Bog pušta čovjeku slobodnu volju! 

Učinak psovke za onoga koji je prekrižio prekogrob- 
ni život, koji živi samo za ovaj svijet? što od ima od psov¬ 
ke? što po njoj postizava? 

— Ništa korisno! 

Njegovi konji zato neće bolje trčati, njegov motor 
zato neće bolje paliti, njegova zadaća neće biti prije na¬ 
pisana i naučena, njegova bolest neće zato prije prestati, 
njegov odnos prema susjedu neće se poboljšati, njegova 
kuća neće doći prije pod krov. Dakle — ništa! Dapače, 
mnogo puta ta razjarenost bit će štetna i po zdravlje, i 
po dobar odnos s bližnjim i za uspjeh u nekom poslu ... 

Ugled psovača mora pasti ... Dobar glas kod poštenih 
ljudi se gubi ... Kako su jadni oni siromasi, koji misle da 
će psovkom pokazati svoju hrabrost, odlučnost, mužev- 


nost, neustrašivost ... Ma to je samo kukavičluk! Psov¬ 
ka nije znak genijalnosti, nego ograničenosti. Kad ne zna, 
što bi i kako bi, onda se izvlači psovkom, da nešto poč¬ 
ne ... Netko je otvarao sjednicu ... Nisu mu dolazile pri¬ 
kladne riječi... Onda je najprije opsovao Boga, da bi za¬ 
tim nastavio. Očito psovka je znak ograničenosti intelek¬ 
ta, takta i volje ... 

Psovka obzirom na cijeli narod predstavlja veliku sra¬ 
motu. To je znak nekulture! Stidimo se, sram nas je ... 
što smo narod psovača ... Neki njemački profesor pitao 
je jednog našeg intelektualca šta znače ove riječi. I opso¬ 
vao mu mater! — Odakle si to naučio? — Kad sam bio 
na sveučilištu, imao sam jednog kolegu iz Hrvatske. On 
je to najčešće spominjao... (Da, o dobre majke, o lijepa 
naša domovina ... takvu sliku naša psovka o vama daje ... 


Veliki 

zašto 


Onda zašto? Zašto psuju? I- 
ma više razloga: 

—Jedni psuju iz obijesti, 
zlobe, potpune izopačenosti. 
Krivo im je što Bog jest, što 
je dobar i svemoguć. Sve što 
sjeća na Boga mrze, preziru, 
odbijaju. Bezrazložan, nekon¬ 
troliran bijes protiv Boga. 0- 
petovanje Luciferovih riječi 
»Non serviam« (Neću služiti), 
samo u još gorem izdanju, sa 
još većim prezirom. To je u- 
pravo svijesno navješten boj 
Bogu. Tragikomično. 


Ono Što drugoga sjeća na 
dobrotu, poniznost, skruše- 
nost, pobožnost njega to gnje¬ 
vi i izaziva na psovku. 

Dakle, ne iz zabune, iz za¬ 
borava, iz ljutine, nego baš 
zna da psuje i hoće psovati 
... Od ovoga grijeha ima li 
većega?! To je kao neko op- 
sjednuće, to je đavolski jezik. 
Grozno je živjeti s takvim čo¬ 
vjekom. Ali i njemu će mora¬ 
ti biti grozno ... ta on se sam 
probija do svojih partnera 
vječno psovačkog carstva iz 
paklenog ognja. 

— Drugi psuju u srdžbi. Ta¬ 
kovi zbog teškoća i neuspje¬ 
ha, zbog uvreda padnu u uz¬ 
buđeno stanje ljutine. I tada 
u bijesu traže neki izlaz, da se 
nekako afirmiraju, da pokažu 
svoju premoć i pravo ... i on¬ 
da udri u psovku! U mirnom 
stanju ne psuju. Znadu biti 
i veoma susretljivi, darežlji¬ 
vi, pa i mole se, i u crkvu će 
doći, ali srditost je za njih 
minirano tlo na kojem stra¬ 
daju, jer se gube u psovkama. 
A kasnije im je žao, jer vide, 
da nije bilo razborito. 

— Treći psuju u pijanstvu. 
Neumjerenost u pilu, jedan 
od sedam glavnih grijeha, do¬ 
ista je izvor veoma mnogih 
grijeha, pa i ove gadne psov¬ 
ke. Ta, tko ih nije čuo ...? 
Slad prolaze pijani ulicom, što 
li sve ne govore, u gostiona¬ 
ma kakvi su to razgovori?! 

Pijanstvo materijalno upro¬ 
paštava njih i njihovu obitelj, 
a eto još gore i moralno. Vri¬ 
jedni su sažaljenja dok onako 
vrludajući govore čega nisu 
ni svijesni. 

— Četvrti psuju iz navike. 
Tako su se naučili. Jedan put, 
drugi, pa treći put ... i pona¬ 
vljanje kao da stvori neku 
narav i potrebu ... Kod nekih 
je to već tako ušlo »u krv«. 


da i ne primjećuju. Opomeneš 
ih, zašto psuju? Onda se tek 
prenu. i pitaju da li su doista 
psovali. Svejedno, dok god o- 
ni ustraju u neopozvanoj na¬ 
vici, odgovorni su za svaku 
psovku. Čovjek ima raznih 
navika. Neke su smiješne, ne¬ 
ke su drugima dosadne, no 
ovo su najgore navike. 





Molim Te reci mi: 

ŠTO TI JE KRIV BOG? 

ŠTO TI JE KRIVA MAJKA 
BOŽJA? 

ŠTO TI JE KRIV SV. PETAR 
I DRUGI SVECI? 

Odgovori sasvim lojalno, 
pošteno! 

Pa zašto ih psuješ? 


ŠTO ĆEMO SADA? 

Sa psovkom smo došli predaleko ... Opća epidemija 
... Ta psovka nas sramoti i upropašćuje, kako pojedinca, 
tako i narod. Po toj psovci stajemo u neki besmisleni stav 
protiv Boga, a oko sebe širimo gadnu, bljutavu, ogavnu 
atmosferu... 

Što ćemo sada? Hoćemo li ostaviti, neka sve ide neza- 
ustavno svojim tokom dalje...? Hoćemo li dopustiti, da 
nam to bude kao obična stvar, koja nas ni malo ne smeta, 
nego je uzimamo kao činjenicu — i ništa više. 

Ljudi dobre volje! 

Što vi mislite o psovci? U prvom redu vi koji vjerujete 
u Boga i štujete Ga? Vi koji razmišljate o Njegovoj veličini 
i dobroti! I vi koji držite do svoje časti i do časti svoga 
naroda! što mislite? 

Vjerujem da ćemo se u ovom složiti: 

NAMA PSOVKE NE TREBA! PSOVKA NAM JE SRA¬ 
MOTA I PROPAST! MI IMAMO DOSTA RIJEČI U NAŠEM 
MILOVUČNOM JEZIKU KOJIMA SE MOŽEMO SPORA¬ 
ZUMJETI I ISKAZATI SVOJE ČUĐENJE I DIVLJENJE, 
POTICAJE NA POSAO I USTRAJNOST, SVOJE VESELJE 
I ŽALOST... 

PSOVKA JE GOVOR NEURAVNOTEŽENIH OSOBA! 
LUDA BESMISLICA! 

Naša je zajednička želja: 

DA NAM NAROD PRESTANE PSOVATI! DA ŽIVIMO 
KAO KULTURAN NAROD, KAO NAROD KOJEG I GOVOR 
ODAJE DA JE KRŠĆANSKI! 

No, je li moguće u tom što postići? Može li se psovka 
makar malo po malo. postepeno smanjivati... da je jednom 
nestane? Vrijedno je to razmisliti! Ljudi, koji ljubite 
svoj narod, to pitanje tiče se svih nas. 

Promijenjen ukus 


I ukus čovjeka se mijenja... 

Bio dječak... živio u obitelji gdje se nije psovalo, ali 
se veoma- često govorile prostačke riječi... To im je bilo 
kao neka poslastica... To je začinjavalo njihove razgovore, 
tome su se smijali, tim su riječima reagirali u radosti^ i ža¬ 
losti ... Izgledalo mu je da živjeti bez toga, bez takva na¬ 
čina govora, znači neki težak, sumoran, sapet život... upra¬ 
vo kao neko lišenje slobode. 

No .’ P. rilike su § a odvele u drugu sredinu, koja je đruga- 
čije mislila... i u više nije bilo onog domaćeg rječnika. 
I on se s time pomirio... Možda u početku malo teže, ali 
kasnije je uvidio da je onaj prijašnji način izražavanja bio 
glup,, nizak, i sad mu je postao odvratan... da se teško 
uživljuje, zašto je nckoc onako mislio... I ne osjeća apso¬ 
lutno nikakve tjeskobe niti skučenosti što sada govori sa¬ 
mo pristojnim jezikom... 

Slično je i s psovkom! 

Netko misli da je nikakov život u kojem ne iskazuješ 
svoje reagiranje u radosti i žalosti psovkom, kletvom! To 
je samo pokvaren ukus. — Može se izliječiti! — I kad to 
uspiju, onda će se čuditi i stidjeti što su nekad bili onakovi! 
Treba pokušati! Pa da se svaki sam uvjeri! 

Jest! Teško je! Navika je jedna muka, a odvika trista 
muka! Ali— moguće je! Ta, zar nismo slobodna bića? Gdje 
to stoji, da bismo morali psovati? Zar smo na to prisiljeni 
nekim fizičko-kemijskim zakonima, zar smo besvijesna bića, 
koja se ne mogu slobodno odlučivati?! — O ne, ta misao je 
za nas uvredljiva. Mi smo svijesni svoje slobodne volje! 
i svoje moći, da budemo svoji gospodari. 


Dragi prijatelju! 

Ako se to možda i tebe tiče bilo kako, da se ponekad 
zaboraviš te psuješ i kuneš, onda — molim — razmotri svoj 
slučaj, ozbiljno, mirno, da vidiš uzroke zašto psuješ i da 
poduzmeš mjere! Ako hoćeš, možeš, jer Bog dobre volje 
neće odbaciti. 

Psovačima iz zlobe ^ 

_Ako bi u tvojoj psovci bilo zlobe, pa nekako baš zle- 

rado hoćeš druge revoltirati svojim specijalnim psovkama 
i kao da se ljutiš na Boga, sjeti se da ipak Bog jest — a Bog 
ne može biti zao niti kome kriv, dakle treba korigirati stav 
prema Bogu i zauzeti stav odanog djeteta prema dobrom 
Ocu, a ne stav buntovnika. 

Zbunjeni Voltaire 

Voltaire je psovao kao malo tko perom i rječju ... pro¬ 
sto pogrdjivao i ismjehivao Boga i Crkvu. — No, u ozbilj¬ 
nim časovima života Voltaire je drugačije mislio. — U jed¬ 
nom salonu filozofi su razgovarali o vjeri... Neki su se i 
opet izrugivali Bogu i nijekali Ga, U kutu salona nalazio se 
Voltaire. Šutio je i promatrao sat sa njihalkom. Zašto 
šuti? Zar ne dijeli njihovo mišljenje? Pitali su ga, nije li 
i on možda sada za Boga. — A on odgovara pokazujući na 
sat: »Vjere mi, gospodine, mene svemir zbunjuje i ja ne mo¬ 
gu pojmiti da taj sat opstoji, a da nema svog urara.« Dosta 
je rekao, dobro je rekao. A što bi tek danas mogao reći jer 
sada znamo mnogo više o veličini svemira nego u njegovo 
vrijeme. — Kasnije je opet pisao kako je zadivljen proma¬ 
trao noću prirodu, svemir. Bio je zanesen neizmjernošću i 
kretanjem nebeskih tjelesa. Doslovno kaže: »Još više sam 
se divio umu koji upravlja tim sil n i m prostorom. Ja sam 
sebi govorio: Treba biti slijep a da se ne zaneseš prizorom; 
treba biti glup da ne prepoznaš začetnika; treba biti lud a 
da mu se ne pokloniš!« 

; Zamuknula je, dakle, psovka na njegovim usnama i u 
duši se javilo udivljenje i poklon. Da, korisno je razmišljati, 

ozbiljno razmišljati i dobro vagnuti smisao riječi koje 
čovjek govori... 

Psovačima iz srdžbe 

Ako si psovač iz srdžbe, sijeci zlo u temeljima. Bori se, 
nastoj postati blaži. Zareci se da nećeš govoriti, dok se malo 
ne smiriš. Ako si uvjeren kršćanin, zareci se da nećeš rije¬ 
čima reagirati dok ne izmoiiš polako Očenaš Ili što slično. 
— Već poganin Julije Cezar brojio bi u srditosti do 21) prije 
nego b je progovorio, — Ne, nikako ne stoji tvrdnja: Ja 
diugačije ne mogu, kad sam takove naravi. Ipak, može se! 
Poznati biskup Ketteler kao mladić bio je veoma naprasit, 
lako se lazgnjevio i u tom je i veoma nezgodno reagirao, 
ali kasnije je postao uzor strpljivosti i blagosti. Kad čitaš 
živote svetaca, onda se opaža, da su kasnije bili blaži i strp¬ 
ljiviji, jer su u tome napredovali. — Dakako, da ie nemogu¬ 
će, može govoriti onaj koji ništa ne pokušava, ili se uzda 
samo u sebe, a zaboravlja Onoga bez kojega zapravo ništa 
ne možemo. 

Pa zar nije i poželjno, da čovjek bude svoj gospodar?! 
Kako je to divno, muževno, kad čovjek zadrži mir i u naj¬ 
težim časovima života. To je čovjek! 

Ako si zađaš neku svojevoljnu kaznu za svaku psovku, 
te je doista izvršiš, bit će i to ljekovito sredstvo. 

Razmišljaj o svim teškoćama u svjetlu kršćanske na¬ 
uke o životu, smrti i vječnosti. Gledaj primjere svetaca, i 
osobito primjer Isusa Krista, blagog i strpljivog i u najte¬ 
žim mukama na Kalvariji. On nas opominje: »Učite se od 
mene, jer sam blaga srca« (Mt 11,29.) 

Psovačima u p ij ans t vu 

U ovom slučaju i opet liječimo stvar u temeljima! Bor¬ 
ba protiv pijanstva! Osloboditi se te privrženosti čaši! To 
će biti dvostruka pobjeda. Jednim udarcem pogođene dvije 
muhe! Kolika sreća: od pijanice postati trijezan čovjek, 


i od psovača postati kulturan čovjek! — Neka kaže tko to 
provede da Ii je radi toga nesretan. Sretan on i njegova 
obitelj i njegova okolina! Dvostruko sretan! Daj, dragi moj 
prijatelju, odvaži se! To je za tebe velik poziv, ovaj čas naj¬ 
važniji poziv! To je zapovijed od Boga tebi upućena! To 
traži tvoja čast i tvoja sreća, čast i sreća tvoje obitelji 1 
tvoga naroda! Sreća vremenita i vječna — Ne daj se tero¬ 
rizirati od društva pijanih ljudi! 

Pobuđan primjer kralja Karla. 

Glasoviti ratoborni švedski kralj Karlo XII dok je bio 
mlad, volio je odviše vino. jednom se kod ručka opije i 
onako pripit uvrijedi kraljicu, svoju majku. Ona ode ža¬ 
losna u sobu. Kad se Karlo malo sabrao, bude mu žao, uzme 
svoju zlatnu čašu, napuni je do vrha, uđe u majčinu sobu 
i reče joj moleći je za oproštenje: »Majko, u tvoje zdravlje 
ispijam zadnju čašu vina.« — Htio je time kao sigurno obe¬ 
ćati da se nikada više neće opiti, i time ukloniti uzrok 
uvrede koje bi mogao majci još nanijeti. Sto je obećao, 
održao je do smrti: nikada više nije oku^o vina. 

Čujte ljudi dobre volje! Uvreda Bogu psovkom veća je 
nego li uvreda kraljice, I kad je netko spoznao, da je njego¬ 
vo pijano stanje uzrok te uvrede — onda je to dosta, da 
učini kao Karlo XII, te da reče i ne poreče, da se nikada riše 
neće opijatil 

Osobito izbjegavaj grješnu prigodu, tj. gostionice I 
društvo alkoholičara! — Misli na svoju ženu i djecu, i nji¬ 
hove potrebe! Zar možeš podnijeti da oni oskudijevaju da 
djeca nemaju odjeće zbog novaca bačena za vlastitu pro¬ 
past! — Misli na svoje gospodarstvo! Misli na zadnje stvari 
čovjeka! JOŠ NIJE PREKASNO! NISI DIJETE! RECI OD¬ 
LUČNU RIJEČ! AKO JE NE REČEŠ — TVOJ ALKOHOL 
BIT ČE SIGURNO TVOJA PROPAST! 




PSOVAČIMA IZ NAVIKE 

Da Ii želite? Ozbiljno? Hoćete li izbaciti psovku i proste 
riječi iz vašeg rječnika? Pa, vidim, kod mnogoga ima dobre 
volje! Samo eto navika, navika... čuj, ako ozbiljno želiš .. 
evo jedne dobre vijesti: 

VIJEST OHRABRENJA 

PSOVAČIMA IZ NAVIKE PSOVKA JE GRIJEH DOKLE 
GOD OSTAJU SVOJEVOLJNO U TOJ NAVICI. No, ako 
jednom prezreš psovku, ako Ti se zgadi, i u svojoj duši sve 
to okaješ, ispovjediš se i odlučiš prestati s psovkom — 
onda znaj, ako ipak koji puta izleti neka nepromišljena 
psovka (kao ostatak stare navike), to nije ubrojivo kao gri¬ 
jeh, jer nije svijesna, nije svojevoljna, a navika je opozva¬ 
na skrušenjem i odlukom. Dakako, čim se to- primijeti, opet 
u duši odmah to opozovimo i nastojmo u buduće još bolje 
paziti. Uz pomoć Božju, ne sumnjaj, i navadni psovači mo¬ 
gu se izliječiti. 

Uzmi neki jači motiv: Za 100.000 Din pazio bi danas ci¬ 
jeli dan, da se ne zaboraviš! No, onda još više radi Boga, 
radi svoje duše, radi dobra primjera, radi časti naroda! 

Ujutro čim ustaneš, vđluči čuvati se te navike. Kod mo¬ 
litve zazivaj u tom pomoć! Korisni su zazivi: Bože, očuvaj 
me od psovke! Isuse oprosti psovku našemu narodu! Isko¬ 
rijeni psovku u našem narodu! Obrati jadne psovače! 

Pojačati svoj vjerski život znači stati na sigurnije tlo, 
gdje će biti manje opasnosti od psovke! 

USTRAJNOSTI! USTRAJNOSTI! USTRAJNOSTI! — Ta 
riječ je potrebna psovaču iz navike! Nemoj klonuti nakon 
neuspjeha! Poeni opet! »KOJI USTRAJE DO KONCA, TAJ 
ČE SE SPASITI.« (Mt. 10,22). 

U svakom nastojanju nrotiv psovke OSOBITO JE VA¬ 
ŽNO DUBOKO UVJERENJE O BESMISLENOSTI PSOV¬ 
KE. Njome se ništa ne dobiva, a gubi se pošten obraz i pri¬ 
jateljstvo s Bogom, a mnogo puta i s čovjekom. Psovka 
ostaje sramota i grjehota, pa bilo kako bilo! 


BORBA 


SA SAMIM 

Borba protiv psovke nije 
laka. Teško je psovaču odvik¬ 
nuti se od psovke, a teško je 
i drugoga psovača odvratiti 
od te njegove psovačke mane. 
No, nije nemoguće. To ipak 
nije neizlječiv rak ... Ali 
treba odlučnosti, ustrajnosti, 
poniznosti, povjerenja ... Tre¬ 
ba imati pred očima velike 
motive, misli koje pokreću 
gore ... U životu susrest će¬ 
mo ljude, koji su nekoć bili 
teški psovači, a sada više uop- 
će ne psuju ... Kako su se 
izliječili..., sto im je pomog¬ 
lo? 

Evo nekoliko sličica iz ži¬ 
vota psovača, iz njihove bor¬ 
be i pobjede ... 

Koćijaš imao veoma zlu 
manu te je mnogo psovao. Je¬ 
dnog dana vozit će svećenika 
koji znade tu njegovu slabost. 
Kako će to izgledati da sve¬ 
ćenik stalno sluša psovku za 
vrijeme vožnje?! — Svećenik 
pokušava to predusresti, pa 
stoga odmah na početku, za¬ 
pravo prije vožnje, pokaže 
tom kočijašu krupniju nov¬ 
čanicu i kaže mu da će biti 


SOBOM 

njegova ako za vrijeme vož¬ 
nje ne izusti ni jedne psovke. 
Kočijaš pogleda novac i kini¬ 
nu u znak pristanka. No, eto 
ti kušnje ... Vjetar duše, ki¬ 
ša^ udara u lice, put veoma 
loš, te je izgledalo da se sve 
urotilo protiv njega ... Na¬ 
past da počne psovati ... I- 
pak ne popusti, jer je stalno 
mislio na novčanicu što mu 
je svećenik obećao. Vožnja je 
prošla bez i jedne psovke. On 
dobiva obećani novac, a pri 
tom mu svećenik napomene: 
»To što ste sada učinili za lju¬ 
bav novca, pokušajte ubuduće 
činiti za ljubav Božju ... 

Određen cilj, ustrajnost ... 
pobjeđivat će psovku. 

Duhoviti ispovjednik zadao 
pokorniku-psovaču neobičnu 
pokoru. Naime, pokornik je 
ispovijedio da je opsovao naj¬ 
manje toliko puta koliko ima 
kose na glavi. Na to je čuo 
pokoru: Svaki puta kad opsu¬ 
je, neka si iščupa jedan vlas 
iz glave. — I bio je vjeran po¬ 
kori ... izvršivao je .. Ali 
jednog dana uozbilji se, raz¬ 
misli što je to s njime ... Ko- 



sa na glavi postaje sve reda 
... Ako tako nastavi, ubrzo 
će postati ćelav. Tad počne o- 
zbiljnije razmišljati i boriti 
se protiv zle navike. Ta ina¬ 
če ćc postati brzo ćelav. Ne 
smijem više psovati! — I za 
volju svoje kose — prestao 
je! Dakle moglo se, i uspio 
je. 

Neki bolesnik, težak psovač 
htio se toga odučiti, ali nije 
išlo. No, pokušat će ponovno. 
Sestra bolničarka preporuča 
mu dobro uspješno sredstvo. 
Koje? — Kad god opsuje, ona 
će doći, te će morati dati od¬ 
ređenu svotu za siromahe. — 
Ja, misli on, onda ću za krat¬ 
ko vrijeme ostati sam siro¬ 
mah. — E, baš u tome i jest 
pitanje! Neka ne psuje, pa ne¬ 
će! — Prihvatio je ponudu! 
Stara navika natjerala ga je 
još neki put na psovku ... ali 
samo nekoliko puta ... i us¬ 
koro je prestao, odučio se! — 
Strah pred gubitkom novca 
bio je motiv ili razlog. 

Slično postupahu u nekoj 
crkvi. Postavili su škrabicu 
za siromahe u koju će svaki 


psovač tjedno ubaciti toliko 
novca koliko je u sedmici iz¬ 
rekao psovki. U početku je 
škrabica bila veoma napunje¬ 
na, a kasnije sve manje i 
manje .... ali je bilo i sve ' 
manje psovke. 

Drastične mjere. 

Na brodu nalazila se posa¬ 
da od 13 mornara. Svi su se 
slagali kao braća, dijalili ra¬ 
dosti i žalosti, a neki su bili 
složni i u gadnoj psovci. Do¬ 
brima je to bilo nepođnosivo, 
pa su ih molili da prestanu, 
jer time vrijeđaju najveće 
svetinje i sramote naš narod. 
»Ma jest, imate pravo, rekoše, 
ružno je to. Ama, što ćeš, na¬ 
učili smo se!« — »E pa nema 
druge, nego i odlučiti se!« — 
odgovaraju dobri. Ali kako ... 
Konačno se dogovoriše: »Tko 
drugoga čuje gdje psuje, mo¬ 
ra ga čvrsto opaliti po zubi¬ 
ma, neka zapamti kad je pso¬ 
vao. Tko dobije takovu lek¬ 
ciju, ne smije uzvraćati. Ali 
ako se zaleti, pa još jedanput 
opsuje, onda ga moraju tući 
svi oni koji su ga čuli.« Ne 
potraj a ni dva-tri dana, i svi 
se psovači odučili psovke! 


j Eto, težnja za novcem, strah 
i pred ćelavošću i gubitkom no 
1 vca, strah pred batinama — 
đozovu psovača k svijesti! To 
je bjelodani dokaz, da je mo¬ 
guće odučiti se psovke. 

Ne ćemo savjetovati upotre¬ 
bu svih ovakovih mjera, sa¬ 
mo tvrdimo da psovači nisu 
neizlječivi. 

— Kad neki iz ovi kovih ma¬ 
terijalnih interesa mogu to u- 
činiti, kud i kamo više ne bi 
mogli to postići iz vrhunarav¬ 
nih razloga oni koji vjeruju. 
Čovjeku koji Boga štuje i lju¬ 
bi iznad svega, ako dosljed¬ 
no postupa onda će ta misao 
dati još više snage, da reče 
odlučni: VIŠE NIKADA! I još 
ako se posluži sredstvima ko¬ 
je nam daje vjera (molitva i 
sakramenti!) — onda je mo¬ 
guće psovku likvidirati u sva¬ 
kom koji je dobre volje, ko¬ 
ji to hoće. 

*** 

■ Čitamo u Glasniku Srca 
Isusova list bivšeg psovača. 
Kao mladić veoma je mnogo 
i gadno psovao ... No čitajući 
jedan članak u Glasniku zgro¬ 
zio se nad sobom i nad psov- 



HVALITE 
GOSPODINA 
SVI NARODI 


kom te odlučio prestati pso¬ 
vati. Kad god bi mu ponovno 
došla napast, sjetio bi se o 
nog članka i opet iznova za¬ 
mrzio psovku. Molio je da iz¬ 
drži kušnje. — Izdržao je. — 
I čak je marljivo proučavao 
dobre knjige, što je koristilo 
njegovoj duši, njegovoj djeci, 
a i gospodarstvu. Također je 
širio dobru štampu. Nekoliko 
desetaka Glasnika proširio bi 
svaki mjesec u svome selu. 
Sav je sretan i zahvalan što 
se odučio psovke i što sad o- 
vako živi. 

m JOŠ JEDNA NAŠA NEVOLJA §H 

’ 

Uz psovku kod nas veoma je raširena KLETVA ILI 
PROKLINJANJE, tj. ŽELJA I ZAZIVANJE NEKOG ZLA 
NA BLIŽNJEGA. Umjesto blagoslova, zaziva se od Boga zlo. 

Zašto proklinju? — u ljutini, iz zlobe, u pijanstvu, iz 
navike... 

Kako proklinju?— Govore, neka bude proklet, neka 
strijela udari, kuga ga uhvati, vile odnijele, zanijemio, osli¬ 
jepio, ruka usahnula, smrt pokosila, padavica spopala, pu¬ 
ška Božja ubila, do đavla otišao itd. 

Tko proklinje? — čini se da su brojnije ŽENE. One vi¬ 
še kunu, a muževi više psuju. 

Kad bi velika kletva bila svjesno i pakosno izrečena na 
ljudsko stvorenje, bila bi težak grijeh. Kletva životinje nije 
težak grijeh. Neki misle da su sve kletve male kletve, 
»kletvice«, nešto dakle sasvim nevino, bezazleno. — Ma zar 
je malenkost za nekog, ako ga grom udari, Ili kuga ili pro¬ 
kletstvo pakleno...?! —- 

KLETVA JE ODVRATNA. To nije ljudski, a još manje 
kršćanski. Znamo da je naš glavni zakon LJUBI BLIŽNJE¬ 
GA! Dobro mu želi i čini! A kletva je posve protiv te lju¬ 
bavi! — TAKAV GOVOR TAKOĐER JE VEOMA SUROV, 
OPOR, DIVLJI... A baš ništa ne pomaže_potpuno ni¬ 

šta .,. Atmosfera u kući, gdje majka samo kune i kune ... 
kako je to teško. O čovječe, o djeco — žao mi vas je što to¬ 
liko trpite. 

KRŠĆANKE! VI ŠTUJETE BOGA, ZATO NEMOJTE 
KLETI — jer time Njegovu čast vrijeđate! A vrijeđate i 
svoju čast! — Grijeh je! Odgovarat ćete za svaku ispraznu 
riječ, a kamo li ne za kletvu? Dajete veoma loš primjer dje¬ 
ci i mužu. što se čudite, da vam muževi i sinovi psuju ako 
vi kunete?! Ili kako li je smiješno ako nastojite kletvom 
ušutkati muža psovača?! — A što, aico Bog prihvati Vašu 
kletvu i ispuni Vam želju? Onda baš kad proklinjete svoje 
dijete? Po neka majka na ovom se gadno opekla. Ali bilo 
je kasno... 


Majke, nemojte proklinjati svoju djecu, nikada i ni za 
što! Blagosivljajte ih. I onda kad su najgori zazivajte na 
njih Božju pomoć i blagoslov, a ne kletvu! Kletva ili neće 
odvratiti od zla, nego strovaliti još dublje. 

Običsjete Ii blagosivljati svoje dijete, oče i majko? 
Znadete li kako se to obavlja? Možete ovako: Stavite svoju 
desnu ruku na glavu djeteta te palcom činite na njego™ 
čelu znak križa i govorite u isto vrijeme: »DIJETE MOJE, 
BLAGOSLOVIO TE SVEMOGUĆI BOG, U IME OCA I SINA 
I DUHA SVETOGA!« Dijete će reći: »AMEN!« Tako, tako, 
često tako ...as kletvom nikako! 

za ČEST BOŽJU 

i za SPAS NAŠE BRAĆE 


Svi smo pozvani da nastojimo oko istrebljenja psovke 
u našem narodu. U prvom redu mi koji vjerujemo u Boga 
i štujemo Ga, jer svaki čovjek ustaje na obranu nepravedno 
povrijeđene časti svog dobrog prijatelja. 

Koje su mogućnosti za borbu protiv psovke i kletve? 

DOBAR PRIMJER — mnogo znači. Nek se znade da mi 
ne psujemo! To će kočiti daljnji razmah psovačkog požara. 
Jedan uništen, zapriječen grijeh smanjit će tisuće grijeha 
koji bi iza njega slijedili. U našem društvu teže će se odlu¬ 
čiti na psovku nego ako smo i sami psovači! U davanju do¬ 
brog primjera osobito su teško obvezani oni koji su nad 
drugima, kao na pr. roditelji svojoj djeci, upravitelji raznih 
radnih grupa, intelektualci itd. 

Roditelji su dužni u svojoj kući podržavati takovo ra¬ 
spoloženje, da tu psovka uopće ne dolazi u pitanje, jer nitko 
ni otac, ni majka ne psuje niti trpi psovke od bilo koga. Tu 
je jasan zakon da nikom nije dopušteno psovati. — Ali ako 
roditelji psuju i kunu, onda će s najvećom vjerojatnošću 
tim putem poći i djeca. U tom slučaju na roditeljima leži 

teška krivnja, koju je Isus tako oStro osudio govoreći: »A 
tko sablazni jednoga od ovih malenih koji vjeruju u mene. 
bolje bi mu bilo da mu se objesi mlinski kamen što n i 
okreće magare, o vratu njegovu, i da potone u dubini mor¬ 
skoj.« (Mt. 18,6—7). — Kako je naprotiv uzgojno kad đje- 
C1 k , ro ? cl J' eli život svijetli uzoran lik roditelja kao što na 
pr. kaže glasoviti savremeni propovjednik o. Ricardo Lom- 
oardiza svojega oca: »Uvijek smo bili sigurni da naš otac 
sveučilišni profesor, ne bi učinio ni najmanje nepravde, po 

stajalo ga to ne znam kakovih žrtava bilo u' karijeri, bilo u 
planovima.« 

Ljudi s akademskom naobrazbom predstavljaju stalež 
u koji se drugi posebno ugledaju i za njima se povode. Sto¬ 
ga moraju predstavljati ne samo intelektualnu, nego i mo- 
s-alirn ehtu. Da budu ljudi stručno spremni, ali i značaj — 
ljudi, koji vladaju sobom i gospodare svojim živcima, svo¬ 
jim gestama i svojim govorom. Svakom će od njih finoća u 
govoru dobro doći da učvrste svoj ugled i stekr.u pcrvjere- 
nje, a pozitivno će djelovati na sve koji k njima poslovno 
dolaze. Mnogi ce otići teško razočaran od liječnika, zubara 
mženjera, umjetnika, pravnika i đr. ako ga je dočekao i 
otpravio surovim riječima i prostačkom psovkom 
Noblesse oblige! — Plemstvo obvezuje. 

Intelektuaci, vaš grijeh psovke bio bi teži od psovke 
pmprostih ljudi — radi slabog primjera! U nekom smislu 
rijeci vi ste pozvani da budete svjetlo svome narodu i u 
moralnom životu. 

Pretpostavljeni — po uredima, poduzećima, tvornicama 

Sl * davati dobar primjer! To je strašno, ako netko od 
51 . „.™; baš lmc ijator ili poticač bezobraštine i psovke! 
Kijeci Kristove o sablazni vrijede i za njega! 

ffivši psovači — koji su se obratili od psovke, svojim pri¬ 
mjerom uljudnog govora pridonijet će mnogo istrebljenju 
psovke. Njihova pojava govorit će da je moguće ostaviti se 
psovke i pozivat će i ostale đa to učine 

Vjernici koji polaze crkvu — neka znadu da su i oni poseb¬ 
no dužni davati dobar primjer, jer psovka u njihovim usti¬ 
ma bila bi poticaj onima koji ne polaze crkvu, da psuju još 
više oci njih. <d.u . •• 


VALJA 
NASTUPITI - 
KONTRA-AKCIJA 

U OVOJ SE fKilĆS 

ni PštME 


Razni su slučajevi, razne okolnosti, razne mogućnosti 
... Evo nekih: 

i£ On je psovač u pijanstvu! Inače nije! — čuvaj ga od 
pijanstva. Nemoj ga nikako opijati! Spriječi da ga drugi opi- 
ju! Makar je i u tvojoj kući gost, ne daj mu preko mjere. 

Ž5 U nekom društvu svi su napali na jednoga kojekak¬ 
vim upadicama u nakani da ga razgnjeve. U gnjevu će pso¬ 
vati. Zaštiti ga! Obrani! Izvedi! Izvedi iz te okoline! — Dje¬ 
ca draže prosjaka đa ga navedu na psovku. Odstrani dje¬ 
cu od njega. 

H S ljudima koji su odani psovci, a inače nisu zli, raz¬ 
govaraj za mirnih časova. Ponukaj ga na ozbiljno nastoja¬ 
nje da se izbavi te gadne navike! Reci dobar savjet! Obećaj 
svoju pomoć! Prema prilikama uputi ga na dobar početak: 
Ispovijed i sv. Pričest! 

■ Sjeti roditelje na djecu koja slušaju njihove loše ri¬ 
či. Neka prestanu! 

■ Podaj ovu knjižicu bližnjima i zamoli da je pročita 
ju. 

■ Postoje plakati, ukusni, višebojni, s natpisom »U 0 
■.'O.T SE KUCI NE PSUJE«. Dobro ih je staviti u svoj stan 
i promicati u drugo kuće. — I ako še tko zabuni, pokaži 
prstom i sjeti ili pročitaj glasno što tu piše! To je zakon 
našega doma! Molim poštuj ga! — Neki tako postupaju 
’ bez uspjeha makar u malom! (Mogu se nabaviti kod 
Oo. Trećoredaca, Zagreb, Janđrićeva 21.) 



■ Kad na ulici čuješ psovku, nije isključeno da će ma¬ 
kar nekad biti uputno, te odlučno nastupiš ili uljudno za¬ 
moliš da ne psuje ... Već prema prilikama upotrebi riječi! 
Nikada ne vrijeđaj, nikada ne stvaraj neki skandal i zabu¬ 
nu, nikako surovo, nego s ljubavlju i sviješću da je to za 
Božju čast i za spas tog psovača! — Neki puta upitaj ga 
nešto sasvim drugo, svedi razgovor na drugi kolosjek ... 
samo da prestane psovka. Kasnije ćeš imati bolje prilike 
da mu rečeš bratsku riječ. 

19 Odvaži se nastupiti prema psovaču i u vlaku, u čeka¬ 
onici, u autobusu, bolnici ... Napasni griješnici mnogo pu¬ 
ta ne ustručavaju se nastupati kao najgori napasnici svu¬ 
da, zašto ne bismo nastupali i mi ne kao napasnici, nego 
kao dobročinitelji? 

■ Nemoj šutjeti niti na proste riječi, psovke i kletve 
koje govori tvoja prijateljica ili tvoj zaručnik. Radije iz¬ 
gubiti takovo psovačko društvo, nego to stalno slušati. Slo¬ 
bodno reci: Ili mijenjaj rječnik, ili traži drugog prijatelja! 

U Razgovaraj s psovačem-vjernikom: Da je glasanje za 
Boga ili protiv Boga, za koga bi glasao? Odgovorit će: Za 
Boga! — A ti ćeš lako reći: A znaj, psovka je glasanje pro¬ 
tiv Boga. Dakle, molim te pazi! 

B Nastupaj s punim uvjerenjem o mogućnosti izlječe¬ 
nja toga pacijenta od psovke. Reci mu: »Ja te uvjeravam da 
je to moguće! To nije ne izlječivi rak! Odvažno i odlučno 
počni!« 

■ Nalaziš se u lijepoj prirodi, otimlje nam se usklik: 
»Kako je divna priroda ... a kako je gadna psovka!« 

MOLI! 

Moli za obraćenje psovača! Moli i u smislu naknade Bo¬ 
gu za uvrede nanesene psovkom! To je tako raširen porok 
da bismo morali svakog dana moliti u tu nakanu ove zazi¬ 
ve: 

■ ISUSE, OPROSTI PSOVKU U NAŠEM NARODU! 

B ISUSE, ISKORIJENI PSOVKU U NAŠEM NARODU! 

B PRESVETO SRCE ISUSOVO, OBRATI JADNE PSO¬ 
VAČE! 


Kad sam moliš OČENAŠ, malo zastani kod zaziva SVE¬ 
TI SE IME TVOJE, razmišljaj i moli da bi naš narod s po¬ 
štovanjem izgovarao sveto ime Božje. 

Odabirimo molitve u kojima se posebno iskazuje Bogu 
zahvala, čast, poklon! Molimo ih žarkim srcem sa željom da 
tim nadglasamo tolike svakodnevne pogrde koje se Bogu 
nanose. Združimo se u duhu s cijelom prirodom koja nes- 
vijesno slavi Boga, združimo se s tisućama vjernih, duša di¬ 
ljem cijelog svijeta i s anđeoskim korovima u tom svetom 
društvu kličimo Bogu svome neprestani polđonstveni i 
zahvalni SANCTUS — SANCTUS — SANCTUS — SVET — 
SVET — SVET! Naša glavna životna zadaća i jest da Boga 
hvalimo i slavimo! 

Prikladne molitve: 

B BLAGOSLOVLJENI BUDI BOG — BLAGOSLVLJE- 
NO NJEGOVO SVETO IME .. itd. 

S Marijom, najvećom slaviteljicom Boga, moli raspje¬ 
vanom dušom: ' " 

B VELIČA DUŠA MOJA GOSPODINA I RADUJE SE 
DUH MOJ U BOGU SPASU MOJEMU ... 

B LITANIJE IMENA ISUSOVA 

U danima zajedničke zahvale, a može se. pojedinačno i 
svaki dan moliti: TEBE BOGA HVALIMO, TEBE GOSPO¬ 
DINA PRIZNAJEMO! 

Dok to zajednički pjevamo, sjetimo se da je i to mo- 
ditva i glas -protiv psovke. . 

KOD SV. MIS E 

Uputno je, da se čas prije početka sv. Mise sjetimo i o- 
pet te naše narodne mane, pa da u smislu zadovoljštine, 
prošnje za obraćenje i dužne hvale Gospodinu sabrano i 
žarko sudjelujemo u pjesmi i molitvama. A divni su ti za¬ 
zivi i prošnje kod sv. Mise! Neki upravo protiv psovke! Evo 
nekih! T 

Moj grijeh, moj grijeh, moj preveliki grijeh — u pristup¬ 
nim molitvama neka bude i u ime psovača! 



Kirie eleison ... Gospodine, smiluj se, Kriste, smiiuj se, 
-.. Gospodine, smiluj se .. . — Da smiluj se psovačima! 

Slava Bogu na visini i na zemlji mir ljudimo dobre 
volje ... Divan hvalospjev! U nadoknadu za uvrede! 

Deo gratias! Bogu hvala! Iza poslanice! I opet hvala! 

Laus Tibi Christe! Slava Tebi Kriste! iza Evanđelja! 

Hvalu dajmo Bogu našemu! Uistinu je dostojno i pra¬ 
vedno! 

Svet — svet — svet! Blagoslovljen koji dolazi u ime 
Gospodnje! Hosana na visini ... 

Pater noster. Oče naš ... SVETI SE IME TVOJE! 

Jaganjče Božji, koji oduzimaš grijehe svijeta, smiluj 
se nama, smiluj se psovačima ... 

Divna KONTRA-AKCIJA protiv psovke! 

Majka Božja preko Fatime poziva na molitvu za obra¬ 
ćenje griješnika, među kojima su posebno naglašeni psova¬ 
či! Po neku Krunicu prikaži u tu nakanu! Ganutljiv je onaj 
»aav — sQ moj Isuse, oprosti nam naše grijehe, očuvaj 
nas od paklenog ognja i doveđi u raj sve duše, osobito one 
kojima je najveća potreba tvoga milosrđa!« 

Uz molitvu nadodajmo i djela pokore koja su nam 
moguće. I sitna svladavanja neprimjećena od svijeta i str¬ 
pljivo podnošenje dnevnih križeva — sve to može biti pri¬ 
kazano u ovoj akciji protiv psovke! Velika devetnica spa¬ 
sa u čast presv. Srcu Isusovu! Pet prvih subota! 

Ako ozbiljno misliš nešto učiniti protiv psovke 
odluči: 

1. Nikada neću psovati. 

2. Borit ću se protiv psovke u svojoj obi¬ 
telji, na radnom mjestu, ulici itd. 

3. Jedanput na mjesec pristupit ću sv. Is¬ 
povijedi i sv. Pričesti za nadoknadu Bož¬ 
joj Pravdi. 





Kako su oni nastupili? 


Uzoran dječak Dominik Sa¬ 
vio vraćajući se iz škole čuo 
nekog postarijeg čovjeka ka¬ 
ko je gadno opsovao. Domi¬ 
niku je bilo teško, i odmah 
je u srcu stao slaviti Boga ... 
Posve skromno približi se 
psovaču te ga zapita bi li mu 
mogao pokazati put u orato¬ 
rij. Na pogled bezazlenog Do- 
minikova lica, psovač se ub¬ 
laži i ljubezno odgovori: »Dra¬ 
gi moj mali, nažalost ja ti 
toga ne znam. Ne mogu ti ka¬ 
zati.« 

— Ako toga ne znate, dopu¬ 
stite da vas nešto drugo za¬ 
molim. 

— Kaži slobodno što želiš, 
odgovori čovjek. 

Dominik mu se približi još 
više i posve tiho šapne: 


— Molim vas. kad ste srdi¬ 
ti, nemojte izgovarati ime Bo¬ 
žje, nego radije izgovarajte 
kakve druge riječi, 

— Imaš pravo, mali, reče 
ovaj iznenađen. Imaš pravo. 
To je luda navika i ja ću na¬ 
stojati da je odstranim. 

Veoma taktičan nastup, u 
duhu kršćanske ljubavi, s či¬ 
stom nakanom! Tako treba 
nastupati mlađi prema stari¬ 
jima! 




Pjesnik ANTUN MIHANOVIC 

Promatrajući divne krajolike naše hrvatske domovine 
dobio je nadahnuće da ispjeva pjesmu »Lijepa naša do¬ 
movino«. No da je tad slušao što mi danas slušamo, toli¬ 
ku i takovu psovku, jedva bi mu na misao došli stihovi 
te pjesme. 



U drugim prilikama oprav¬ 
dano Su nastupali i drugačije. 
Tako na pr. 

Glasoviti književnik Alek¬ 
sandar Manzoni opominjao je 
nekog svog gosta da presta¬ 
ne s psovkom ... Ali to ni¬ 
je ništa koristilo, pa ni pono¬ 
vne opomene ... Tada Manzo- 
ni uzme njegov šešir, kišo¬ 
bran i kaput, te mu to pruži 
uz riječi: »Izvolite, gospodine, 
uzeti. Kuća Aleksandra Man¬ 
zoni nije za vas!« 

Dobar primjer, kako se ne 
smije trpiti u vlastitoj kući 
gost-psovača, koji baš izazov¬ 
no psuje. 

*** 

Slično je nastupio slavni 
muzičar Giuseppe Verdi, kad 
se nalazio na generalnom po¬ 
kusu neke svoje opere. Na¬ 
jednom, netko od pjevača, ko¬ 
ji nije uspio pogoditi vrlo vi¬ 
soku notu gadno opsuje Bo¬ 
ga ... i nazove Ga psetom. Ta¬ 
da maestro Verdi upaljena li¬ 
ca ustane sa svoga mjesta i 
dade onom drzniku znak da 
izađe viknuvši mu: »Ajde o- 
davde, jer ste vi ovdje jedino 
pseto!« 

Njih dvoje iz bogatih i od¬ 
ličnih obitelji u Firenzi odlu¬ 
čili su se i već sve spremili 


za vjenčanje. Sjajne kočije, 
uzvanici, sve u sjaju veselog 
dana ... Kočija je stala, za- 
ručnik hitro skoči da otvori 
vrata na kočiji,, ali pri tom 
se razdere koprena zaručnice. 
Videći nezgodu, zaručnik po¬ 
čne gadno psovati. Zaručnica 
ga pogleda, problijedi, stupi 
natrag u kočiju i sva zlovolj¬ 
na dovikne kočijašu: »Natrag 
kući!« Kočijaš je oklijevao, 
ah ona opet odlučno traži: 
»Kući, i to brzo!« — 

Roditelji nastoje umiriti 
kćer. Prijatelji posreduju. A- 
li_ djevojka ni čuti. Duboko 
ožalošćena dovikne: »Opsovao 
je Boga! Nije vrijedan da ga 
uzme ijedna katolička djevoj¬ 
ka, koja što do sebe drži. Ne- 
vrijednik je.« 

To je bila dobra pouka tom 
mladiću! Ona je bila Bogu za¬ 
hvalna, što nije otišla na vjen¬ 
čanje s mladićem, od kojeg 
bi kasnije morala čuti toliko 
psovki ... a i još koješta dru¬ 
go doživjeti! 

Mladi profesor dr. Ivan 
Merz pristupio bi na ulici 
psovaču blagom riječi: »Ne¬ 
mojte tako!« ili »Blagoslov¬ 
ljen budi Bog!« 


